Brno

Brno on Tšekin toiseksi suurin kaupunki. Kaupungissa asuu noin 400 000 ihmistä.

Ymmärrä
Ihmiset eivät juurikaan osaa vieraita kieliä. Jotkut nuoret puhuvat hieman englantia, vanhemmat taasen saksaa. Kaupungissa asuu saksankielinen vähemmistö.

Autolla
Prahasta, Bratislavasta ja Ostravasta pääsee moottoriteitä pitkin Brnoon. Moottoritiellä täytyy auton lasissa olla tietullitarra, joita saa esim. huoltoasemilta.

Bussilla
Bussilla pääsee edullisesti (halvemmalla kuin junalla) Brnoon esim. Prahasta, Itävallan Wienistä ja Slovakian Bratislavasta, mukaan lukien kyseisten kaupunkien lentokentiltä. Kaikkien bussien aikataulut löytyvät täältä.


 *  Yrityksen kotipaikka on Brno. Bussit kulkevat parin päivän välein Skandinaviaan, myös muualle Eurooppaan.
 *  Brnolainen bussiyhtiö. Erittäin korkeatasoinen bussimatka opiskelijahintaan esim. Wienistä (8 euroa), Budapestista tai Prahasta. Stuertti tarjoilee ilmaista kahvia ja kuvaruuduilta voi katsella elokuvia, kuulokkeet jaetaan jokaiselle matkan alkaessa. Joillakin reiteillä ilmainen langaton netti. Ilmastoidut autot. Tsekkiläisiä päivälehtiä. Bussit lähtevät ja saapuvat Grand Hotelin edessä olevalla pienellä asemalla näköetäisyydellä päärautatieasemasta.
 *  myös brnolainen bussiyhtiö, halvimmat hinnat moneen kaupunkiin.
 *  Ajoissa varatessa edullisimmat hinnat. Kotimaisia ja kansainvälisiä reittejä. Joillakin reiteillä ilmaisia päivälehtiä (tsekiksi), lehtiä, pullovettä ja jopa langaton netti.

Junalla
Brnon päärautatieasema on aivan keskustassa vanhankaupungin kupeessa.

Brno on tärkein asema Prahan ja Wienin/Bratislavan radalla joten junia kulkee säännöllisen usein. Kuten Suomessa, Tsekin sisäisillä matkoilla lipun hinta riippuu junatyypistä. Halvimmillaan lippu Wienistä maksaa 19 euroa yhteen suuntaan ja on karkeasti puoli tuntia bussia nopeampi.

Lentokoneella
Brnon lentokenttä sijaitsee noin 20 minuutin bussimatkan päässä keskustasta. Brnohon lentää ainakin halpalentoyhtiö Ryanair mm. Lontoon Stanstedista.

Kävellen
Ydinkeskusta on suljettu autoilta ja kävelykaduilla jalankulkijoiden seassa kulkevat vain ratikat. Brnon keskustassa on helppo suunnistaa, eikä välimatkat ole pitkiä.

Metrolla
Brnossa ei ole metroa, mutta ratikoita ja busseja kulkee tiheästi. 10 min matkalippu 14 korunaa, 15 min 18 korunaa, 60 min 22 korunaa (04/2010). Keltaisia lippuautomaatteja on melkein joka pysäkillä. Lippuja saa myös kuskeilta, mutta he puhuvat melkein poikkeuksetta vain tsekkiä. Silloin haluamansa lipun saa antamalla tasarahan. Lippu tulee leimata leimauskoneessa heti ratikkaan tai bussiin astuttua.

Näe
Brnon kello, joka symboloi luotia. Kello löytyy Brnon keskusaukiolta, tsekiksi "Náměstí Svobody".

Špilberkin linna [], 1200-luvun puolivälissä rakennettu linna, joka on rakennettu keskustassa sijaitsevan kukkulan laelle.

Keskihintaiset

 * Pieni ja kodikas majatalo pari kilometriä keskustasta. Johdinautolinja 38 kulkee keskustasta ja majatalon lähin pysäkki on miltei ovella. 2 hh alk. 33 € sis. aamiainen.

Jatka matkaa


Brünn Brno ブルノ Brno Brno